CELEX: 32016D1982
Language: da
Date: 2016-11-08 00:00:00
Title: Rådets gennemførelsesafgørelse (EU) 2016/1982 af 8. november 2016 om ændring af beslutning 2007/441/EF om bemyndigelse af Den Italienske Republik til at anvende foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem

12.11.2016   
            
            
               DA
            
            
               Den Europæiske Unions Tidende
            
            
               L 305/30
            
         RÅDETS GENNEMFØRELSESAFGØRELSE (EU) 2016/1982
   af 8. november 2016
   om ændring af beslutning 2007/441/EF om bemyndigelse af Den Italienske Republik til at anvende foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 395,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               I medfør af Rådets beslutning 2007/441/EF (2) blev Italien givet bemyndigelse til frem til den 31. december 2010 at begrænse retten til at fradrage moms betalt på visse motorkøretøjer, der ikke udelukkende anvendes i forretningsmæssigt øjemed, til 40 %. Det er ligeledes fastsat i nævnte beslutning, at privat brug af sådanne køretøjer ikke må sidestilles med levering af ydelser mod vederlag. Derudover er visse kategorier af køretøjer og udgifter undtaget fra nævnte beslutnings anvendelsesområde.
            
         
               (2)
            
            
               Beslutning 2007/441/EF blev efterfølgende ændret ved Rådets gennemførelsesafgørelse 2010/748/EU (3) og ved Rådets gennemførelsesafgørelse 2013/679/EU (4), hvori udløbsdatoen på disse foranstaltninger (»fravigelsesforanstaltninger«) fastsattes til den 31. december 2016.
            
         
               (3)
            
            
               Ved brev registreret i Kommissionen den 31. marts 2016 anmodede Italien om bemyndigelse til at forlænge anvendelsen af fravigelsesforanstaltningerne.
            
         
               (4)
            
            
               I overensstemmelse med artikel 395, stk. 2, andet afsnit, i direktiv 2006/112/EF underrettede Kommissionen ved brev af 22. juni 2016 de øvrige medlemsstater om Italiens anmodning. Ved brev af 23. juni 2016 meddelte Kommissionen Italien, at den rådede over alle nødvendige oplysninger for at kunne vurdere anmodningen.
            
         
               (5)
            
            
               Italien indsendte i overensstemmelse med artikel 6 i beslutning 2007/441/EF en rapport til Kommissionen om anvendelsen af nævnte beslutning, herunder en bedømmelse af den procentuelle begrænsning. Det fremgår af Italiens oplysninger, at en begrænsning af fradragsretten til 40 % stadig afspejler de nuværende forhold med hensyn til forholdet mellem den erhvervsmæssige og ikke-erhvervsmæssige brug af de omhandlede køretøjer.
            
         
               (6)
            
            
               Italien bør derfor bemyndiges til fortsat at anvende fravigelsesforanstaltningerne for endnu en begrænset periode indtil den 31. december 2019.
            
         
               (7)
            
            
               I tilfælde af at Italien anmoder om en yderligere forlængelse efter 2019, bør der senest den 1. april 2019 indsendes en rapport til Kommissionen sammen med en anmodning om forlængelse.
            
         
               (8)
            
            
               Forlængelsen af fravigelsesforanstaltningerne har ingen indvirkning på Unionens egne indtægter hidrørende fra moms.
            
         
               (9)
            
            
               Beslutning 2007/441/EF bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 6 og 7 i beslutning 2007/441/EF affattes således:
   
      »Artikel 6
      Enhver anmodning om forlængelse af foranstaltningerne i denne beslutning skal være Kommissionen i hænde inden den 1. april 2019.
      Enhver anmodning om forlængelse af disse foranstaltninger ledsages af en rapport, der indeholder en bedømmelse af den anvendte begrænsning af procentsatsen betalt på motorkøretøjer, der ikke udelukkende anvendes i forretningsmæssigt øjemed.
      Artikel 7
      Denne beslutning udløber den 31. december 2019.«
   
   Artikel 2
   Denne afgørelse anvendes fra den 1. januar 2017.
   Artikel 3
   Denne afgørelse er rettet til Den Italienske Republik.
   
      Udfærdiget i Bruxelles, den 8. november 2016.
      
         
            På Rådets vegne
         
         P. KAŽIMÍR
         
            Formand
         
      
   
   
      (1)  EUT L 347 af 11.12.2006, s. 1.
   
      (2)  Rådets beslutning 2007/441/EF af 18. juni 2007 om bemyndigelse af Den Italienske Republik til at anvende foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem (EUT L 165 af 27.6.2007, s. 33).
   
      (3)  Rådets gennemførelsesafgørelse 2010/748/EU af 29. november 2010 om ændring af beslutning 2007/441/EF om bemyndigelse af Den Italienske Republik til at anvende foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem (EUT L 318 af 4.12.2010, s. 45).
   
      (4)  Rådets gennemførelsesafgørelse 2013/679/EU af 15. november 2013 om ændring af beslutning 2007/441/EF om bemyndigelse af Den Italienske Republik til at anvende foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem (EUT L 316 af 27.11.2013, s. 37).